alexandrainst/scandi-wiki huggingface dataset:
I'm Yours av Elvis Presley

«I'm Yours» er ein song frå 1961 skriven av Don Robertson og Hal Blair. Songen vart spelt inn av Elvis Presley den 26. juni 1961, i RCA's Nashville studios og gjeven ut på albumet Pot Luck with Elvis den 5. juni 1962. Han vart ikkje gjeven ut på singel før tre år seinare då han vart nytta i Presley-filmen Tickle Me i 1965.  «I'm Yours» nådde 11. plassen på Billboard Hot 100 i oktober 1965 og toppen av Billboard Easy Listening-lista. Dette vart den tredje singelen på rad av Presley som nådde toppen av denne lista.

Kjelder
Denne artikkelen bygger på «I'm Yours (Elvis Presley song)» frå ,  den 27. november 2016. 
 oppgav desse kjeldene:

Bakgrunnsstoff
 

Songar frå 1961
Singlar frå 1965
Elvis Presley-songar
Songar på toppen av Billboard Adult Contemporary-lista
Songar skrivne av Don Robertson
Songar skrivne av Hal Blair
Girls! Girls! Girls! av Elvis Presley

Girls! Girls! Girls! er det 16. albumet til Elvis Presley, gjeven ut på RCA Victor Records i mono og stereo, i november 1962. Innspelinga fann stad i Radio Recorders i Hollywood 26. til 28. mars 1962. Det nådde tredjeplassen på Top LP's-lista i USA. Albumet selde til gullplate den 13. august 1963 hos Recording Industry Association of America.

Innhald
Sidan filmmusikkalbum til Presley selde langt betre enn dei vanlege albuma (Blue Hawaii selde ti gonger så mykje som Pot Luck with Elvis) vart Presley nøydd til å skrive songar forma for lett underhaldning og filmar med vakre bakgrunnar og vakre kvinner. Filmmusikken fekk derfor fokus frå og med dette albumet. 

Det vart spelt inn seksten songar under innspelinga i mars, der 13 av dei hamna på filmmusikkalbumet. Sidan Jerry Leiber og Mike Stoller vart avvist etter å ha hamna på kant med the Colonel, måtte songane dei skreiv for dette albumet alt ha blitt skrivne før den tid. Det same vart The Coasters-hitten frå 1961 som Presley spelte inn for filmen. Denne songen og to andre, «Return to Sender» og «Because of Love», finst på samlealbumet Command Performances: The Essential 60's Masters II frå 1995.

Songane «Return to Sender» og «Where Do You Come From» vart gjevne ut på singel i oktober 1962, ein månad før albumet kom. «Return to Sender» vart ein stor hit for Presley og nådde andreplassen på Billboard Hot 100, medan B-sida, «Where Do You Come From», nådde 99. plassen.

Selskapet Follow That Dream gav ut ein utvida versjon av albumet i 2007, med alternative opptak og songar som ikkje hamna på det originale albumet.

Innhald

Original release

Follow That Dream-utgåva

Medverkande 
 Elvis Presley – vokal
 The Jordanaires – vokal
 The Amigos – korvokal (på «We'll Be Together»)
 Boots Randolph – saksofon, klarinett
 Scotty Moore, Barney Kessel – elektrisk gitar
 Tiny Timbrell – akustisk gitar
 Robert Bain, Alton Hendrickson – gitarar (på «We'll Be Together»)
 Dudley Brooks – piano
 Harold Brown – orgel (på «Thanks to the Rolling Sea»)
 Ray Seigel – kontrabass
 D.J. Fontana, Hal Blaine, Bernie Mattinson – trommer

Kjelder

Denne artikkelen bygger på «Girls! Girls! Girls! (album)» frå ,  den 27. november 2016. 
 oppgav desse kjeldene:

Bakgrunnsstoff
LPM-2621 Girls! Girls! Girls! Guide på The Elvis Presley Record Research Database

Filmmusikkalbum frå 1962
Elvis Presley-album
RCA Victor-album
It Happened at the World's Fair

It Happened at the World's Fair er det 17. albumet til Elvis Presley, gjeve ut på RCA Victor i mono og stereo, LPM/LSP 2697, i april 1963. Innspelinga fann stad i Radio Recorders i Hollywood den 30. august og 22. september 1962. Det nådde fjerdeplassen på Billboard Top Pop Albums.

Innhald
Innspelinga var først planlagt for 28. og 29. august, men vart utsett då Presley vart sjuk og berre to av songane som vart spelte inn den første kvelden 30. august vart rekna som bra nok. Ti songar vart spelte inn for albumet. To av dei var skrivne av favorittlåtskrivaren til Presley, Don Robertson (som deltok på klaverinstrument på albumet), og ein song av Otis Blackwell og Winfield Scott, som hadde skrive hitten «Return to Sender» året før. Desse tre songane, «I'm Falling In Love Tonight», «They Remind Me Too Much of You» og «One Broken Heart for Sale», vart gjevne ut på samlealbumet Command Performances: The Essential 60s Masters II i 1995.

«One Broken Heart for Sale» og «They Remind Me Too Much of You» vart gjevne ut på singel den 29. januar for å marknadsføre både albumet og filmen. «Broken Heart» nådde 11. plassen på Billboard Hot 100, og B-sida 53. plassen. Singelen selde til gullplate. «One Broken Heart For Sale» vart den første singelen på RCA av Presley som ikkje nådde topp 5 på singellista, om ein ser bort frå «Shake Rattle and Roll» som vart gjeven ut 31. august 1951 samstundes med alle dei andre songane frå debutalbumet til Presley.

Albumet vart opphavleg planlagt med eit folda album, men med berre 20 minuttar med musikk og det relativt dårlege salet til «One Broken Heart For Sale» vart ideen skrinlagd. I 2003 vart It Happened at the World's Fair gjeven ut på Follow That Dream med originalalbumet og fleire alternative opptak.

Medverkande 
 Elvis Presley – vokal
 The Jordanaires – korvokal
 The Mello Men – korvokal
 Clifford Scott – saksofon
 Scotty Moore, Billy Strange – elektrisk gitar
 Tiny Timbrell – akustisk gitar
 Dudley Brooks, Don Robertson – piano, orgel
 Ray Seigel – kontrabass
 D. J. Fontana, Frank Carlson Hal Blaine – trommer

Innhald

Original

Follow That Dream-utgåva frå 2003

Kjelder
<div class="references-small">
Denne artikkelen bygger på «It Happened at the World's Fair (album)» frå ,  den 27. november 2016. 
 oppgav desse kjeldene:

Bakgrunnsstoff
LPM-2697 It Happened At The World's Fair Guide part of the The Elvis Presley Record Research Database
LSP-2697 It Happened At The World's Fair Guide part of the The Elvis Presley Record Research Database

Filmmusikkalbum frå 1963
Elvis Presley-album
RCA Records-album
Album produserte av Leith Stevens
Sexsymbol

Sexsymbol er ein kjend person som er rekna som særs seksuelt tiltrekkande og glamorøs.

Historie

Omgrepet sex symbol oppstod på engelsk på 1950-talet for å forklara populariteten til visse filmstjerner, som Marilyn Monroe og Brigitte Bardot. Liknande kvinnetypar kan førast tilbake til eldre uttrykk som vamp og femme fatale. Men det nye omgrepet kan sjåast i samanheng med endringar i kjønnsroller, seksualitet og andre samfunnsnormer som fann stad i USA og andre stader i etterkrigstida.

I tillegg til ei rad kvinner kan ein også finna mannlege sexsymbol frå heile 1900-talet, som skodespelarane Sessue Hayakawa, Douglas Fairbanks og Rudolph Valentino på 1910- og 1920-talet, Errol Flynn, Gary Cooper og Clark Gable på 1930-talet, Kirk Douglas, Burt Lancaster og Cary Grant på 1940-talet og «rebellar» som Elvis Presley, James Dean og Marlon Brando på 1950- og 1960-talet.

Oppdikta sexsymbol
Sexsymbol treng ikkje vera verkelege personar. Teiknefilmfiguren Betty Boop frå 1930-talet er blitt kalla det første og best kjende sexsymbolet frå animasjonsfilmen. I Who Framed Roger Rabbit frå 1988, som inneheld både animerte og verkelege skodespelarar, blir Jessica Rabbit (med røyst av Kathleen Turner) presentert som eit overveldande sexsymbol. I data- og videospel finst òg ein del figurar som er blitt oppfatta som sexsymbol, til dømes Lara Croft.

Sjå òg
It-jente

Kjelder

Denne artikkelen bygger på «Sex symbol» frå ,  den 27. november 2016.

Bakgrunnsstoff
Donna Leigh-Kile, Sex Symbols, Random House Inc, Aug 28, 1999, ISBN 188331951X

Engelske ord og uttrykk
Kjendiskultur
Seksualitet
Symbol
Einar Gimmestad

Einar Gimmestad () er ein norsk forfattar. Han er busett i Gloppen kommune.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Kjelder
 Gloppen folkebibliotek

Norske sakprosaforfattarar
Norske barnebokforfattarar
Norske novelleforfattarar
Forfattarar frå Gloppen
Tonny Salt

Tonny Salt () var ein norsk fiskar og forfattar. Han var frå Selje.

Bibliografi

Bøker

Kjelder
 Commentum forlag

Norske sakprosaforfattarar
Norske fiskarar
Forfattarar frå Selje
Flyet Valkyrien

Valkyrien var ei norskregistrert sjøfly («amfibium») av typen Sikorsky S-43. Flyet vart skaffa av Det Norske Luftfartselskap i 1936 og var meint å setjast inn i ei ny atlanterhavsrute som skulle flygast i samarbeid med Pan American World Airways frå 1. juli same året. DNL innleidde kontrakt med Igor Sikorsky og DNL fekk oveta eit av dei 14 S-43 som skulle leverast til Panair. Flyet vart sendt til Noreg i delar og sett saman der, og registrert i Norges luftfartøyregister som LN-DAG.

Det var tidlegare inngått ein avtale mellom Bernt Balchen på vegne av DNL og Juan Trippe på vegner av Panair, der DNL skulle stå for flyginga Bergen–Reykjavík og Panair strekninga Reykjavik–New York.

Panair gjekk bort frå avtala, og DNL vart sitjande igjen med ein maskin som dei ikkje hadde trafikkmessig behov for. Så snart flyet var sett saman og registrert vart det floge til Malmö for å setjast i opplag i påvente av at DNL fann ein kjøpar. Flyet vart selt til Frankrike den 14. september 1938 og fekk ny registrering:  F-AREX

Kjelder
Denne artikkelen bygger på «Flyet Valkyrien» frå ,  den 28. november 2016.

Bakgrunnsstoff 
 Sikorski S-43
 
Passasjerfly
Øivind Nerhagen

Øivind Nerhagen () er ein norsk tidlegare skiskyttar frå Trysil. Han vann ein bronsemedalje med det norske stafettlaget under VM i skiskyting 1983.

Nerhagen deltok i skiskytings-VM i åra 1983 og 1985-87. Ved meisterskapen i Antholz i 1983 gjekk han den fyrste etappen for Noregs lag i 4 x 7,5 km stafett, eit lag som gjekk inn til bronseplass etter at Kjell Søbak, Eirik Kvalfoss og Odd Lirhus hadde gjort unna sine etappar. Nerhagens beste individuelle VM-plassering kom i Ruhpolding i 1985, der han enda opp på 15. plass i normalprogrammet.

Nerhagen debuterte i verdscupen i sveitsiske Egg am Etzel i desember 1981. Han lukkast aldri å oppnå ein pallplass individuelt. Derimot var han på laget då fire norske utøvarar sigra i ei stafettevling i Pontresina i Sveits, vinteren 1984. Nerhagen vart nummer 18 i verdscupen i skiskyting 1984, hans beste sesong. Han mista landslagsplassen i 1987, og deltok sidan ikkje internasjonalt.

Nerhagen var med på å vinne tre NM-gull i stafett. Individuelt vann han tre sølv- og like bronsemedaljar i åra 1983-87.

Kjelder
Sportsboken, aktuelle årgangar.

Norske skiskyttarar
Folk frå Trysil
Signe Trosten

Signe Trosten () er ein norsk tidlegare skiskyttar frå Tana, medlem i Tana Idrettslag. Ho var med på det norske laget som vann bronse i lagtevlinga under VM i skiskyting 1991.

Trosten fekk ein bronsemedalje ved VM i skiskyting 1991 i Lahti, då ho saman med Synnøve Thoresen, Hildegunn Fossen og Unni Kristiansen vart nummer tre i lagtevlinga over 15 km, slått av det sovjetiske laget med 45 sekundar, og av Bulgaria med eit halvt minutt. Under Vinter-OL 1992 i Albertville enda ho på tiandeplassen på 15 km normalprogram.

Nasjonalt vann Trosten sølv i NM-sprinten 1992 i Skrautvål, bak Grete Ingeborg Nykkelmo. To år seinare tok ho bronsen i normalprogrammet i Orkdal, bak noregsmeister Hildegunn Fossen og Anne Elvebakk. Trosten la opp då OL-sesongen 1994 var over.

Kjelder
Sportsboken, aktuelle årgangar.

Norske skiskyttarar
Folk frå Tana
Norske deltakarar under vinter-OL 1992
Elise Ringen

Elise Ringen () er ein norsk tidlegare skiskyttar som fekk VM-bronse i stafett i 2012. Ho er medlem i Meråker skiskytterklubb.

Ringen deltok i skiskyttar-VM 2012 og 2015, samt Vinter-OL 2014. Individuelt var 14. plassen i 7,5 km sprint under VM i skiskyting 2012 i Ruhpolding hennar beste prestasjon. I den same meisterskapen gjekk ho andreetappen på det norske bronselaget i 4 x 6 km stafett, dei hine på laget var Fanny Horn, Synnøve Solemdal og Tora Berger.

Ringens sterkaste prestasjon i eit verdscuprenn var ein tiandeplass i 7,5 km sprint i Hochfilzen vinteren 2012. Sjetteplassen i standardprogrammet på Voss i 2014 var hennar beste individuelle NM-plassering. Ho la opp i 2016.

Kjelder
Sportsboken, aktuelle årgangar.

Norske skiskyttarar
Norske deltakarar under vinter-OL 2014
Kjellaug Råd Johnsen

Kjellaug Råd Johnsen () er ein norsk forfattar. Ho er fødd i Gloppen kommune og busett i Tromsø.

Bibliografi

Bøker

I bøker - eit utval

Kjelder
 Gloppen folkebibliotek

Norske lyrikarar
Norske sakprosaforfattarar
Forfattarar frå Gloppen
Anne Bergset Oikonomaki

Anne Bergset Oikonomaki () er ein norsk forfattar. Ho er frå Stryn, men har budd meir enn tjue år på Kreta. I 2011 flytta ho tilbake til Noreg med barna. Ho jobbar som lærar for innvandrarar i tillegg til at ho skriv romanar.

Bibliografi

Bøker

Kjelder
 Samlaget

Norske kriminalforfattarar
Forfattarar frå Stryn
Magnus A. Henden

Magnus A. Henden () var ein norsk bonde og forfattar. Han var frå Hennebygda i Eid kommune.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Gravminner
 Jul i Nordfjord 1994

Bakgrunnsstoff
 Om Magnus A. Henden i Lokalhistoriske artiklar Sogn og Fjordane

Norske lyrikarar
Forfattarar frå Eid
Elvis' Golden Records Volume 3

Elvis' Golden Records Volume 3 er eit samlealbum av den amerikanske rock and roll-songaren Elvis Presley, gjeve ut av RCA Victor som LPM/LSP-2765 den 11. august 1963. Albumet var det tredje av til slutt fem plater i samlingar, og det 18. utgjevinga hans i alt. Samlealbumet inneheld singlar gjevne ut frå 1960 til 1962. 

Albumet vart gjeve ut på ny på CD i 1997 med seks bonusspor. Det selde til gullplate 1. november 1966 og platinaplate 27. mars 1992 i USA.

Innhald 
Manageren til Presley, Colonel Tom Parker, såg for seg ein marknadsstrategi der Presley skulle gje ut filmmusikkallbum og uavhengige studioinnspelingar, i tillegg til singlar. I midten av 1963 selde studioalbuma til Presley langt dårlegare enn filmmusikkalbuma. Innspelingane seint i mai enda med at ein ikkje hadde nok materiale til eit vanleg album, og desse songane dukka opp på singlar og fyll på filmmusikkalbum og samleplata Elvis for Everyone. Den umiddelbare løysinga var nok ei samleplate med hit-singlar, og salstalet synte at det vart ein suksess.

Golden Records Volume 3 inneheldt åtte singlar som nådde topp fem på singellista i USA, i tillegg til fire B-sider, «Fame and Fortune», «I Gotta Know», «Little Sister» og «Anything That's Part of You». Fem A-sider «Stuck on You», «It's Now or Never», «Are You Lonesome Tonight?», «Surrender» og «Good Luck Charm» nådde førsteplassen. 

Det originale albumet vart først gjeve ut på CD i 1989. I 1997 kom det ut på CD igjen med seks bonusspor. Dette var to albumspor, to songar som opphavleg var gjevne ut på EP-ar og ei anna B-side, og dei to hitsinglane «Can't Help Falling In Love» frå filmmusikkalbumet Blue Hawaii. «The Girl of My Best Friend» var henta frå albumet Elvis Is Back!, og «Wooden Heart» kom frå filmmusikkalbumet til G.I. Blues. «Wooden Heart» vart gjeven ut på B-side to gonger, ein gong i 1964 og ein gong til i 1965, og B-sida «Wild in the Country» er tittelsporet til filmen med same namn. Dei to andre songane er filmsongar, «Follow That Dream» og «King of the Whole Wide World», frå EP-ar frå Presley-filmar Follow That Dream og Kid Galahad. 

Den originale innspelinga vart produsert av Steve Sholes, Joseph Lilley, Chet Atkins, Urban Thielmann, Jeff Alexander og Hans J. Salter.

Medverkande 

 Elvis Presley – vokal, akustisk gitar
 Scotty Moore – gitar
 Hank Garland – gitar, bass
 Tiny Timbrell – gitar
 Neal Matthews – gitar
 Harold Bradley – gitar
 Jerry Kennedy – gitar
 Floyd Cramer – piano, orgel
 Gordon Stoker – piano
 Dudley Brooks – piano

 Bob Moore – bass
 Ray Siegel – bass
 Meyer Rubin – bass
 D.J. Fontana – trommer
 Buddy Harman – trommer
 Hal Blaine – trommer
 Boots Randolph – saksofon
 Jimmie Haskell – trekkspel
 The Jordanaires – korvokal
 Millie Kirkham – korvokal

Innhald 
Listeplasseringa gjeld for Billboard Pop Singles-lista med mindre det står noko anna.

Originalalbum

Bonusspor på 1997-utgåva

Lister og salstrofé

Kjelder 
Denne artikkelen bygger på «Elvis' Golden Records Volume 3» frå ,  den 29. november 2016. 
 oppgav desse kjeldene:

Album produserte av Steve Sholes
Elvis Presley-album
Samlealbum frå 1963
RCA Victor-album
Jerry Kennedy

Jerry Glenn Kennedy () er ein USA-amerikansk plateprodusent, låtskrivar og gitarist.

Biografi
Kennedy vart fødd i Shreveport i Louisiana. Han byrja med gitartimar som barn hos den lokale gitarlegenda Tillman Franks. 

Kennedy fekk platekontrakt med RCA Records då han var berre 11 år gammal. Han spelte så inn fleire singlar, fleire i lag med Chet Atkins. Kennedy vart så eit tenåringsidol på skulen sin. Sjølv om han aldri vart ei stjerne som vokalist, song han korvokal for fleire artistar på Mercury Records som tenåring. Etter å ha arbeidd som studiomusikar kring Shreveport i fleire år, vart han overtydd om å flytte til Nashville av Irving Green, sjefen i Mercury Records. Kennedy kom til Nashville akkurat då countrymusikken vart popoulær i 1960-åra. Kort tid etter han kom til Nashville byrja han å arbeide som talentspeidar for countryavdelinga til Mercury, Smash Records, og byrja å produsere innspelingar i tillegg.  

Kennedy og Tommy Tomlinson, ei Louisiana Hayride-stjerne frå Minden i Louisiana, utvikla fire instrumentale album for Mercury Records i 1960. Albuma vart kalla «Tom & Jerry», og dekte alle musikksjangrar, og vart spelt inn i lag med Hank Garland, Boots Randolph, Bob Moore og Harold Bradley.

Jerry Kennedy Orchestra deltok på innspelingar for Johnny Hallyday i 1962. Det vart gjeve ut fem plater frå desse innspelingane: «Johnny Sings America's rockin' hits»,  «The 1962 Nashville sessions Vol.2 The French recordings» gjeve ut på CD i 1990, «Nashville Session 62», «C'est fini miss Molly» og «Johnny Hallyday - Le Livre».

Kennedy var ein av studiomusikarane som Bob Dylan brukte på albumet Blonde On Blonde i 1966.

Kennedy mottok fire Grammyprisar, Kennedy spelte dobro og gitar på innspelingar med artistar som Elvis Presley, Kris Kristofferson og Ringo Starr. Kennedy spelte på eller produserte nesten alle countrypatene til Jerry Lee Lewis.

I 1968 slutta Shelby Singleton, som hadde fungert som ein mentor for Kennedy, i Smash. Kennedy tok over og styrte Smash Records i 16 år, og arbeidde med countryartistar som Roger Miller, Reba McEntire, Johnny Rodriguez og Tom T Hall. 

I 1987 gav Kennedy og David Briggs ut ein song for Mercury Records tilskriven Joe Kenyon. Dette var ein versjon av Vangelis sin «Hymne». E & J Gallo Winery brukte denne versjonen i reklamane sine og songen nådde 33. plassen på Hot Country Songs-lista i USA.

Kennedy er far til låtskrivaren, musikaren og produsenten Gordon Kennedy.

Kjelder
Denne artikkelen bygger på «Jerry Kennedy» frå ,  den 29. november 2016. 
 oppgav desse kjeldene:

Musikarar frå Shreveport
Musikarar frå Nashville
USA-amerikanske plateprodusentar
USA-amerikanske countrygitaristar
I Feel So Bad

«I Feel So Bad» er ein song skriven og opphavleg spelt inn av Chuck Willis i 1953.

Ein versjon av songen vart spelt inn av Elvis Presley den 12. mars 1961 i RCA Studio B i Nashville i Tennessee.
Presley spelte inn ein versjon av songen som følgde arrangementet og syngestilen til til Willis. Presley-versjonen nådde femteplassen på den amerikanske Billboard Hot 100 i 1961 og 15. plassen på  Billboard's Top 20 R&B Singles-lista same året. Songen vart gjeven ut som ei dobbel A-side i Storbritannia (med «Wild in the Country»), som nådde fjerdeplassen på UK singles chart, òg i 1961.

Kjelder
Denne artikkelen bygger på «I Feel So Bad» frå ,  den 29. november 2016. 
 oppgav desse kjeldene:

Bakgrunnsstoff
 

Elvis Presley-songar
Singlar frå 1961
Songar skrivne av Chuck Willis
Songar frå 1953
(Marie's the Name) His Latest Flame

«(Marie's the Name) His Latest Flame» er ein song som vart spelt inn av Elvis Presley og publisert av Elvis Presley Music i 1961. Han vart skriven av Doc Pomus og Mort Shuman og opphavleg spelt inn av Del Shannon for albumet Runaway With Del Shannon, som kom ut i juni 1961. Den meir kjende og suksessrike innspelinga til Presley kom ut i august 1961. Den relativt intense melodien, med ein Bo Diddley-rytme, gjorde det godt på både pop- og easy listenening-stasjonane og nådde fjerdeplassen på Billboard Hot 100 og andreplassen på Easy Listening-lista. Singelen (gjeven ut som ei dobbel A-side med «Little Sister», som i Statane) og låg fire veker på toppen av UK Singles Chart — ein av ni Presley-songar på toppen av den britiske singellista mellom 1960 og 1962.

Medverkande 

Songen vart spelt inn i RCA Studio B i Nashville i Tennessee, 25. juni 1961.
 Gitarar: Scotty Moore, Hank Garland, Neal Matthews
 Bass: Bob Moore
 Trommer, perkusjon: D.J. Fontana, Buddy Harman
 Piano, orgel: Floyd Cramer, Gordon Stoker
 Vokal: The Jordanaires
 Claves: Boots Randolph

Andre versjonar

Songen vart spelt av det alternative rockebandet The Smiths (som ein del av ein live medley med songen «Rusholme Ruffians», noko ein finn på albumet Rank), punkbandet Misfits, heavy metal-bandet Scorpions og det italienske alternative rockebandet Verdena, i tillegg til Brian May. El Vez gav ut ein singel med songen, og endra tittelen til «Maria's the Name (of His Latest Flame)».

Songen vart òg spelt inn av R. Stevie Moore i 1984 på albumet Everything. I 1987 gav Marco T ut ein spansk versjon av songen i Colombia. 

Ein tysk versjon kalla «Sie war all' sein Glück» vart skriven av Camillo Felgen og framført av Ted Herold i 1961. 

Ein fransk versjon kalla «Sa grande passion» vart skriven av Lucien Morisse og André Salvet, og framført av Richard Anthony, Les Champions, Jackie Seven, François Deguelt, alle i 1961, og Dalida i 1991. Ein annan fransk versjon vart kalla «Mon vieux copain» og skriven av Bertrand Bédard. Han framførte denne versjonen sjølv i 1970, og ein annan versjon med denne teksten vart framført av Johnny Farago. 

Ein nederlandsk versjon vart omsett av Stijn Meuris og kalla «Zijn laatste vlam». Denne vart framført av Noordkaap i 1992. 

Kari Kukkola skreiv ein finsk song kalla «Pois raiteiltaan» og framført av Johnny & The Dodgers i 2010.

Kjelder
Denne artikkelen bygger på «(Marie's the Name) His Latest Flame» frå ,  den 29. november 2016. 
 oppgav desse kjeldene:

Bakgrunnsstoff
Songar av Doc Pomus.
 

Elvis Presley-songar
Songar med musikk av Mort Shuman
Songar med tekst av Doc Pomus
Songar frå 1961
Singlar frå 1961
Nummer-ein-singlar i Storbritannia
Brian May-songar
Sha Na Na-songar
Cliff Richard-songar
The Smiths-songar
Scorpions-songar
Misfits-songar